Delegazzjoni mill-Vatikan, magħmula mill-Kardinal Laurent Mosengwo Pasinya, Arċisqof ta' Kinshasa, il-Kardinal Jean-Louis Tauran, President tal-Kunsill Pontifiċju għad-Djalogu Inter-reliġjuż, il-Kardinal Timothy Dolan, Arċisqof ta' New York, Mons. Fabio Suescun Mutis, mill-Ordinanza Militari tal-Kolumbja u Mons. Joseph Nguyen Nang, Isqof ta' Phat Diem, se żżur il-belt Sirjana ta' Damasku fil-jiem li ġejjin. Waqt is-Sinodu tal-Isqfijiet fil-Vatikan, is-Segretarju tal-iStat tal-Vatikan, il-Kardinal Tarcisio Bertone qal li l-komunità Nisranija ma tistax tkun biss spettatriċi quddiem it-traġedja fis-Sirja. Il-Kardinal Bertone qal li ħafna minn dak li qalu l-Isqfijiet miġbura għas-Sinodu, juri kemm is-sitwazzjoni għandha bżonn tingħata aktar attenzjoni u attenzjoni urġenti. Huwa temm ifakkar fit-tbatija kbira li qed jgħaddi minnha l-poplu Sirjan, u esprima t-tħassib tiegħu għall-eluf ta' persuni li qed ikollhom iħallu djarhom. Ħajr: Uffiċċju Komunikazzjoni tal-Kurja tal-Arċisqof.
Jitħabbar li se tintbagħat delegazzjoni tal-Vatikan fis-Sirja